আমি আমার ইকোনোমিক স্ট্যাটাসে অভিমানী হয়ে গেলাম। ওভারহেডে স্যুট রাখলে ইস্ত্রি নষ্ট হয়ে যাবে। কানাডিয়ান ইমিগ্রেশান অফিসারকে কুঁচকানো স্যুট দিয়ে ইমপ্রেস করা সহজ হবে না। আমার পাশের লোকটা মিটমিট করে হাসছে। কেবিন ক্রু আমার দিকে তাকিয়ে অপেক্ষা করছে। আমি স্যুটটা আবার গায়ে চাপাতে চাপাতে বেশ গম্ভীর ভাবে বললাম, আই থিংক আই এ্যাম ফিলিং কোল্ড। বলেই স্যুটের বাটন লাগিয়ে বসে পড়লাম। পুরো বাইশ ঘন্টা আমি স্যুট পড়ে জার্নি করে টরেন্টো চলে আসলাম।